Danmark har efterhånden en stærk tradition for, at små fødevareproducenter slår sig sammen i netværk landsdel for landsdel. Nu vil disse fødevarenetværk lave en paraplyorganisation på landsplan. Formålet er, at udveksle erfaringer og få et politisk talerør. Navnet på den nye organisation er Smagen af Danmark. Blandt deltagerne er Kulinarisk Netværk på Lolland-Falster, Regional Madkultur Bornholm, Perikum - Smag på Nordjylland, Småøernes Fødevarenetværk, Sønderjyske Madglæder og Smagen af Fyn. Smagen af Danmark, der får sekretariat hos Videncenter for Fødevareudvikling, holder stiftende generalforsamling i Holstebro i slutningen af marts. /ritzau/

Referat:
Perikum - Smag på Nordjylland indgår i et nyt landsdækkende samarbejde. Formålet er, at udveksle erfaringer og få et politisk talerør